በኦሮሚያ ክልል በአንድ ጀንበር 327 ሚሊዮን 399 ሺ 570 ችግኞች ተተከሉ
አዲስ አበባ፦ በኦሮሚያ ክልል በአንድ ጀንበር ማለትም ከጠዋቱ 12 እስከ ምሽቱ 12 ሰዓት ድረስ 327 ሚሊዮን 399
ሺህ 570 ችግኞች ተተክሏል።በአንድ ጀንበር በመጀመሪያ በክልሉ 304 ሚሊዮን ለመትከል ታቅዶ የነበረ ሲሆን፣ አፈፃፀሙ ከእቅዱ ከ20 ሚሊዮን በላይ ብልጫ አለው።አቶ ሽመልስ አብዲሳ በችግኝ ተከላ መርሐ ግብሩ ወቅት፣ ሀገሪቱ ካለችበት የድህነት አረንቋ ለመውጣት መንግሥት ህብረተሰቡን በማሳተፍ ወደ ብልጽግና የሚሸጋገርበትን ስትራቴጂ በመንደፍ እየሠራ ነው ብለዋል።የዚህ እቅድ አካል የሆነው አረንጓዴ አሻራ የማኖር መርሐ ግብር የነገው ትውልድ ያለምንም ችግር ውሃ በማግኘት በመስኖ ማልማት እንዲችል እና በኢኮኖሚ አስተማማኝ ደረጃ ላይ እንዲደርስ በማለም የሚከናወን ተግባር መሆኑን ተናግረዋል።በዘንድሮው ዓመት በመላው ሀገሪቱ ለመትከል ከታቀደው 5 ቢሊዮን ችግኞች መካከል 3 ነጥብ 5 ቢሊዮን ችግኞች በክልሉ እንደተዘጋጀ የኦሮሚያ ክልል እርሻ እና ተፈጥሮ ሀብት ቢሮ ኃላፊ አቶ ዳባ ደበሌ ገልጸዋል።በክልሉ
ሁሉም ዞኖችና ከተሞች
በችግኝ ተከላ መርሐ
ግብር ላይ ለተሳተፉ
ምስጋና አቅርበዋል።አዲስ ዘመን ሐምሌ 25 ቀን 2012 ዓ.ም በጋዜጣው ሪፖርተር